Във връзка с внесено уведомление с вх. № ОВОС-797/04.03.2025г., допълнителна информация с вх. № ОВОС-797-5/05.06.2025г. за инвестиционно предложение „Изграждане на един тръбен кладенец за поливане на зелени площи“ в УПИ VIII - зеленина, кв.5, по ЗРП, ПИ 03304.501.856 по КК на с. Белащица, Община "Родопи", Област Пловдив и писмо изх. № ПУ-01-284(3)/20.06.2025г. на Басейнова Дирекция Източнобеломорски район Пловдив, с възложител Община Родопи основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение включва изграждане на сондажен кладенец с проектна дълбочина 28м. Така заявеното ИПпопада в обхвата на т. 2, буква „г“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи и БД ИБР

Отговорено от РИОСВ-Пловдив на 27.06.2025г.